[{"text_idx": "#000001", "text": "Ekskurso lau\u0306 spuroj de Zamenhof"}, {"text_idx": "#000003", "text": "Mi s\u0302atas emociojn ligitajn kun foraj vojag\u0302oj kaj renkontig\u0302oj kun novaj kaj malnovaj geamikoj en ankorau\u0306 nekonataj lokoj. Kiel kutime sukcese estis ligita Esperanto kun la projekto Internacia Kompetento de Erasmus+ gvidata de la Itala Esperanto-Instituto. Kadre de g\u0302i ni povis renkontig\u0302i en la tagoj 26.05.2023\u20132.06.2023 en Bruns\u0302viko, Germanio, dum la 100-a Germana Esperanto-Kongreso. Bruns\u0302viko estas mezgranda urbo situanta meze de Germanio, en la Malsupra Saksonio, en la norda parto de la montaro Harz, c\u0302e la rivero Oker."}, {"text_idx": "#000004", "text": "Fine de la 2-a mondmilito, en la oktobro 1944, la urbo estis ege damag\u0302ita dum aeratakoj de la brita kaj usona armeoj. Post la milito oni rekonstruis au\u0306 alikonstruis multajn antikvajn objektojn. C\u0302ie dominas la tradicia tekniko de kradotraba skeleto. Plej belaj estas tamen malgrandaj, bonege konservitaj urbetoj, kiuj c\u0302irkau\u0306as Bruns\u0302vikon."}, {"text_idx": "#000005", "text": "Moderna junulargastejo, en kiu oni realigis gravan parton de la programo, havas 180 tranoktlokojn, kiuj ne sufic\u0302is por c\u0302iuj partoprenantoj."}, {"text_idx": "#000007", "text": "Ege interese prelegis ia. Pascal Dubourg Glatigny pri reapero al aktiveco de germanaj esperantistoj post la jaro 1945 kaj Ilona Koutny pri interkultura komunikado pere de Esperanto. Kun Ilona venis grupo de studentoj de interlingvistiko devenantaj miaopinie el Azio kaj studantaj nun c\u0302e la Universitato Adam Mickiewicz en Poznano, Pollando."}, {"text_idx": "#000008", "text": "Aliajn programerojn oni realigis jam en la salono de la junulargastejo. Tie, sur la teraso de la mang\u0302ejo, ni arang\u0302is renkontig\u0302ojn kun la italaj reprezentantoj de nia projekto Erasmus+, Laura kaj Brunetto. Nia diskuto montrig\u0302is tiel vigla, ke en iu momento kun miro ni ekau\u0306dis la voc\u0302on de la domestro: Pardonu kaj finu \u2013 ni fermas la domon!"}, {"text_idx": "#000009", "text": "Kun plezuro mi rememoras la postkongreson. Ni restis kun Nina proprakoste kaj ni ne bedau\u0306ris tion. Dum 4 sekvaj tagoj kun la gvidanto ni vizitis malgrandajn, fabelajn urbetojn, kiuj c\u0302irkau\u0306as Bruns\u0302vikon. Okaze de la Pasko ni estis grupe en la Esperanto-urbo Herzberg am Harz. La urbo oficiale aldonis al sia g\u0302isnuna nomo informon, ke g\u0302i estas Esperanto-urbo. Tie ni partoprenis la tradician paskan paradon prezentante verdajn t-c\u0302emizojn, c\u0302apetojn, ombrelojn kun la skribaj\u0302o ESPERANTO. Junuloj portis la ric\u0302broditan standardon de la loka Esperanto-grupo. La publiko, staranta sur la trotuaroj, g\u0302oje aplau\u0306dis mars\u0302antajn demonstrantojn kaj ankau\u0306 ni gaje kriis ion ajn en Esperanto en ilia direkto. Idilio kaj varmo akompanis nin g\u0302is la loka Esperanto-centro, kie Zsofia kaj Petro malsoifigis nin."}, {"text_idx": "#000010", "text": "Ni estis en la mezepoka, belege konservita urbo Goslar kaj en najbara Wolfenbu\u0308ttel. Niaj gekolegoj kajakis sur la rivero Oker, kaj Nina Pietuchowska ec\u0302 vagabondis tra naturrezervejo. Se mi ne parolus Esperanton, eble mi havus aliajn aventurojn, sed tiam mi ne partoprenus (dum la Kongreso) dimanc\u0302an preg\u0302on de protestantoj. En la prelegsalono la protestanta lektoro simple metis sur la tablon lignan fis\u0302on \u2013 la simbolon de la kristanoj \u2013 kaj tio sufic\u0302is por daurigi tie la religian renkontig\u0302on. Mi admiris lian prelegon/predikon pri nia devo gardi la naturmedion. Denove mi ion lernis..."}, {"text_idx": "#000014", "text": "\"description\": \"&lt;p&gt;La detaloj aperos baldau\u0306.&lt;/p&gt; \",\n\u201eC\u0302e Nemano\u201d: Nacia Legado en Esperanto\nKongreso de KELI en Bjalistoko \u2013 impresoj\nKune en Bjalistoko \u2013 integrig\u0302o de rifug\u0302intoj kaj log\u0302antoj"}]